
284. Ίδρυση Αμίσθου Προξενείου της Ελλάδος στην 


Πόλη Ηο ΟΝ Μίηίι του Βιετνάμ. 1 

285. Ίδρυση Αμίσθου Προξενείου της Ελλάδος στη Ρί¬ 
γα της Λεττονίας. 2 

286. Τροποποίηση του Π.Δ/τος 132/1983 (ΦΕΚ 59/Α’) 


"Σύσταση Ειδικής Υπηρεσίας Δημοσίων Έργων 
(ΕΥΔΕ) για την εκτέλεση του έργου Αποχέτευσης 
και Επεξεργασίας Λυμάτων Μείζονος περιοχής 
Θεσσαλονίκης", όπως αυτό ισχύει μετά την τε¬ 


λευταία τροποποίησή του με το Π.Δ. 368/1998 

(ΦΕΚ251/Α’). 3 

287. Ειδικές Ηλεκτρονικές Τεχνικές Συσκευές για τη 
βεβαίωση παραβάσεων του Κώδικα Οδικής Κυ¬ 
κλοφορίας . 4 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στο Π.Δ. 177/25.6.2001 αρμο¬ 
διότητας Υπουργείου Εσωτερικών, Δημόσιας Διοί¬ 
κησης και Αποκέντρωσης. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 284 
Ίδρυση Αμίσθου Προξενείου της Ελλάδος στην Πόλη Ηο 
ΟΝ Μίηίι του Βιετνάμ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 6του άρθρου 38 του Ν. 2594/98 «Κύ¬ 
ρωση ως Κώδικα του σχεδίου νόμου "Οργανισμός του Υ¬ 
πουργείου Εξωτερικών"» (Α’ 62). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε με το άρθρο 27του Ν. 2081/1992 (Α' 154) και τρο¬ 
ποποιήθηκε με το άρθρο 1 παρ. 2 εδ. α’του Ν. 2469/1997 
(Α’ 38) και το γεγονός ότι από τις διατάξεις του παρόντος 


διατάγματος δεν προκαλείται δαπάνη σε βάρος του κρα¬ 
τικού προϋπολογισμού. 

3. Τη με αριθμό 1039386/441/Α 0006/21.4.2000 κοινή α¬ 
πόφαση του Πρωθυπουργού και Υπουργού Οικονομικών 
με θέμα "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Β’ 571). 

4. Τη γνώμη της Πρεσβείας μας στη Μπανγκόκ, όπως 
διατυπώθηκε στα υπ’ αριθ. 103.00/482/ΑΣ 245/6.6.2001 
και 103.00/266/ΑΣ 152/28.3.2000 έγγραφά της. 

5. Την υπ’ αριθ. 482/2001 γνωμοδότηση του Συμβουλίου 
της Επικράτειας, μετά από πρόταση του Υπουργού Εξω¬ 
τερικών και Υφυπουργού Οικονομικών, αποφασίζουμε: 

Άρθρο μόνο 

Ιδρύεται Άμισθο Προξενείο της Ελλάδος στην πόλη Ηο 
ΟΙιί Μίηίι του Βιετνάμ με περιφέρεια αρμοδιότητας την 
προαναφερόμενη πόλη και τα προάστιά της. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 27 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 285 

Ίδρυση Αμίσθου Προξενείου της Ελλάδος στη Ρίγα της 
Λεττονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 6 του άρθρου 38 του Ν. 2594/98 «Κύ¬ 
ρωση ως κώδικα του σχεδίου νόμου "Οργανισμός του Υ¬ 
πουργείου Εξωτερικών"» (Α’ 62). 

2. Τις διατάξεις του άρθρου 29Ατου Ν. 15 58/1985 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε με το άρθρο 27 του Ν. 2081/92 (Α' 154) και τρο¬ 
ποποιήθηκε με το άρθρο 1 παρ. 2εδ. α’του Ν. 2469/97 (Α’ 
38) καιτο γεγονός ότι από τις διατάξεις του παρόντος δια- 

τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την υπ’ αριθ. 1039386/441/Α 0006/21.4.2000 κοινή α¬ 
πόφαση του Πρωθυπουργού και Υπουργού Οικονομικών 
περί ανάθεσης αρμοδιοτήτων στους Υφυπουργούς Οικο¬ 
νομικών (Β’ 571). 

4. Τη γνώμη της Πρεσβείας μας στη Στοκχόλμη όπως 
διατυπώθηκε στα υπ’ αριθ. 609.5/ΑΣ 4177/13.10.2000, 
609.5/ΑΣ 1950/13.3.2001 έγγραφά της. 

5. Την υπ’ αριθ. 483/2001 γνωμοδότηση του Συμβουλίου 
της Επικράτειας μετά από πρόταση του Υπουργού Εξωτε¬ 
ρικών και Υφυπουργού Οικονομικών, αποφασίζουμε: 

Άρθρο μόνο 

Ιδρύεται Άμισθο Προξενείο της Ελλάδος στη Ρίγα της 
Λεττονίας με περιφέρεια αρμοδιότητας το κράτος της 
Λεττονίας. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 27 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

-Φ- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 286 
Τροποποίηση του Π.Δ/τος 132/1983 (ΦΕΚ59/Α’) "Σύστα¬ 
ση Ειδικής Υπηρεσίας Δημοσίων Έργων (ΕΥΔΕ) για 
την εκτέλεση του έργου Αποχέτευσης και Επεξεργα¬ 
σίας Λυμάτων Μείζονος περιοχής Θεσσαλονίκης", ό¬ 
πως αυτό ισχύει μετά την τελευταία τροποποίησή του 
μετο Π.Δ. 368/1998 (ΦΕΚ251/Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. 679/ 
1977 (ΦΕΚ 245/Α’) όπως αυτές τροποποιήθηκαν και συ¬ 
μπληρώθηκαν με την παρ. 1 του άρθρου 23 του Ν. 1418/ 
1984 (ΦΕΚ 23/Α’). 

2. Τις διατάξεις του άρθρου 29Ατου Ν. 1558/1985 (ΦΕΚ 
137/Α’) "Κυβέρνηση και Κυβερνητικά Όργανα", το οποίο 
προστέθηκε μετο άρθρο 27του Ν. 2081/1992 (ΦΕΚ 154/ 
Α’) καιτροποποιήθηκε μετο άρθρο 1 παρ. 2ατου Ν. 2469/ 
1997 (ΦΕΚ 38/Α’). 

3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με τις παραγρά¬ 
φους 2 και3του άρθρου 5του Ν. 2229/1994 (ΦΕΚ 138/Α’), 
σύμφωνα με τις οποίες θα καλυφθεί η προκαλούμενη από 
το διάταγμα δαπάνη. 

4. Τη γνωμοδότηση αριθμ. 419/2001 του Συμβουλίου της 
Επικράτειας μετά από πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο μόνο 

Η διάρκεια λειτουργίας της Ειδικής Υπηρεσίας Δημο¬ 
σίων Έργων (ΕΥΔΕ) για την εκτέλεση του έργου Αποχέ¬ 
τευσης και Επεξεργασίας Λυμάτων Μείζονος περιοχής 
Θεσσαλονίκης, όπως αυτή ορίστηκε αρχικώς με το Π.Δ. 


132/1983 (ΦΕΚ59/Α’), μετο οποίο συνεστήθη, καθώς και 
με το Π.Δ. 486/1988 (ΦΕΚ 219/Α’), με το οποίο επανασυ- 
νεστήθη, και όπως αυτή παρετάθη εν συνεχεία μετά Π.Δ. 
440/1991 (ΦΕΚ 159/Α’), 371/1994 (ΦΕΚ 210/Α’) και 368/ 
1998 (ΦΕΚ 251 /Α’), παρατείνεται μέχρι 31.12.2006. 

Στον Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 30 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 
-Φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 287 
Ειδικές Ηλεκτρονικές Τεχνικές Συσκευές για τη βεβαίωση 
παραβάσεων του Κώδικα Οδικής Κυκλοφορίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. τις διατάξεις της παραγράφου 1 του άρθρου 104 του 
Νόμου 2696/1999 (Α’ 57) "Κύρωση του Κώδικα Οδικής Κυ¬ 
κλοφορίας", 

2. τις διατάξεις του άρθρου 29Ατου Ν. 1558 "Κυβέρνη¬ 
ση και Κυβερνητικά Όργανα" (ΦΕΚ 137/Α/1985) που προ¬ 
στέθηκε με το άρθρο 27 του Ν. 2081/1992 (ΦΕΚ 154/Α/ 
1992) και αντικαταστάθηκε μετο άρθρο 1, παρ. 2ατου Ν. 
2469/97 (Α'38), 

3. το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού, 

4. την υπ’ αριθμ. 1122/2000 "Οδηγία για τα κλειστά κυ¬ 
κλώματα τηλεόρασης" της Αρχής Προστασίας Δεδομέ¬ 
νων Προσωπικού Χαρακτήρα, 

5. την υπ’ αριθμ. 67/2001 απόφαση της Αρχής Προστα¬ 
σίας Δεδομένων Προσωπικού Χαρακτήρα, 

6. της αριθμ. 40/2001 γνωμοδότηση του Συμβουλίου 
της Επικράτειας μετά από πρόταση των Υπουργών Περι¬ 
βάλλοντος Χωροταξίας και Δημοσίων Έργων, Δημόσιας 
Τάξης και Μεταφορών και Επικοινωνιών, αποφασίζουμε: 

ΑΡΘΡΟ 1 

ΣΚΟΠΟΣ 

Σκοπός του παρόντος διατάγματος είναι η καθιέρωση 
συστημάτων καταγραφής και βεβαίωσης παραβάσεων 
του Κώδικα Οδικής Κυκλοφορίας (Κ.Ο.Κ.) με ειδικές ηλε¬ 
κτρονικές τεχνικές συσκευές ή άλλα τεχνικά μέσα, όπως 
ραντάρ, φωτογραφικές ή κινηματογραφικές μηχανές 
που εγκαθίστανται και λειτουργούν, χωρίς την παρουσία 
Αστυνομικού ή άλλου εξουσιοδοτημένου Υπαλλήλου, σε 
προεπιλεγμένα σημεία σε οδούς και σε χώρους που χρη¬ 
σιμοποιούνται για τη δημόσια κυκλοφορία οχημάτων στο 
σύνολο του οδικού δικτύου της Χώρας. 

ΑΡΘΡΟ 2 
ΕΦΑΡΜΟΓΗ 

Για την εφαρμογή του παρόντος Διατάγματος κάθε πε¬ 
ρίπτωση καταγραφής παράβασης με τις ανωτέρω συ- 

σκευές, θεωρείται και αντιμετωπίζεται ως "επ’ αυτοφώ- 
ρω" καταληφθείσα, κατά τις διατάξεις του άρθρου 104, 
παρ. 1 του νόμου 2696/99 (Κ.Ο.Κ.) και έχουν εφαρμογή οι 
ίδιες διαδικασίες. 

ΑΡΘΡΟ 3 

ΕΓΚΑΤΑΣΤΑΣΗ - ΛΕΙΤΟΥΡΓΙΑ 

1. Οι ανωτέρω συσκευές εγκαθίστανται μετά από πρό¬ 
ταση της τοπικά αρμόδιας Υπηρεσίας Τροχαίας προς την 
Υπηρεσία, τον φορέα, Νομικό Πρόσωπο ή Ο.Τ.Α. που έχει 
την αρμοδιότητα συντήρησης για την οδό. Η εν λόγω Υ¬ 
πηρεσία, φορέας, Νομικό Πρόσωπο ή Ο.Τ.Α. συντάσσει 
μελέτη εγκατάστασης και λειτουργίας της προτεινόμε- 
νης συσκευής την οποία αποστέλλει στην Αστυνομική Δι¬ 
εύθυνση ή Διεύθυνση Τροχαίας του Νομού για την έκδο¬ 
ση σχετικής απόφασης. Η προμήθεια και εγκατάσταση 
της συσκευής γίνεται με μέριμνα της Υπηρεσίας, φορέα, 
Νομικού προσώπου ή Ο.Τ.Α. που είναι αρμόδια για τη συ¬ 
ντήρηση της οδού με εξαίρεση την εγκατάσταση συσκευ¬ 
ών που συνδέονται με τις συσκευές φωτεινής σηματοδό¬ 
τησης, όπου τη μέριμνα εγκατάστασης έχει η Υπηρεσία 
που έχει την αρμοδιότητα για τη σηματοδότηση. 

2. Για την εγκατάσταση και λειτουργία εκδίδεται σχετι¬ 
κή απόφαση του Διευθυντού Τ ροχαίας ή Αστυνομικού Δι- 
ευθυντού του Νομού και ορίζεται το σημείο ή τα σημεία 
που μπορεί να τοποθετηθεί ή νατοποθετηθούν συσκευές, 
καθώς και η προβλεπόμενη από το άρθρο 104 του ΚΟΚ 
προειδοποιητική πινακίδα. 

3. Οι συσκευές τοποθετούνται σε μόνιμες και σταθερές 
βάσεις αναλόγου για κάθε περίπτωση ύψους και παρέχε¬ 
ται η δυνατότητα εύκολης μεταφοράς τους από μια σε άλ¬ 
λη βάση. 

4. Η μετακίνηση των συσκευών γίνεται με ευθύνη, μέρι¬ 
μνα και απόφαση του Διοικητού του οικείου Τμήματος 
Τ ροχαίας ή του Διευθυντού της Αστυνομικής Διεύθυνσης 
ή του Διευθυντού της Διεύθυνσης Τ ροχαίας αν πρόκειται 
για περιφέρειες περισσότε-ρων του ενός Τμημάτων. 

ΑΡΘΡΟ 4 

ΒΕΒΑΙΩΣΗ ΠΑΡΑΒΑΣΕΩΝ 

1. Η βεβαίωση των παραβάσεων γίνεται με τη λήψη φω¬ 
τογραφιών ή με βιντεοσκόπηση, ανάλογα με το είδος της 
συσκευής, που θα απεικονίζουν τον αριθμό κυκλοφορίας 
και κάθε άλλο στοιχείο αναγκαίο και πρόσφορο για την ε- 
ξατομίκευσητου οχήματος και του παραβάτη που μπορεί 
να καταγράψει η φωτογραφική μηχανή ή το βίντεο και θα 
αποτυπώνουν και την ημερομηνία και ώρα της παράβα¬ 
σης και στην περίπτωση ελέγχου ταχύτητας, την κατα- 
γραφείσα ταχύτητα σε χ/ω. Οι φωτογραφίες ή οι ταινίες 
είναι για κάθε περίπτωση αποδεικτικό στοιχείο της διά- 
πραξης της παράβασης. 

2. Η σύνταξη των Εκθέσεων Παράβασης γίνεται από το 
Διοικητή ή Προϊστάμενο της Υπηρεσίας ή από τον εξου¬ 
σιοδοτημένο προς τούτο αστυνομικό ή άλλο υπάλληλο 
σύμφωνα μετά οριζόμενα στο Ν.Δ. 805/71 και τις ισχύου- 
σες για το σκοπό αυτό σχετικές διατάξεις. 

3. Για κάθε παράβαση εκτυπώνονται τρία αντίγραφα 
της φωτογραφίας που αποδεικνύειτηνπαράβαση, από τα 
οποία το ένα επιδεικνύεται ή αποστέλλεται στον παραβά¬ 
τη μόνο μετά από έγγραφο αίτημά του, άλλως παραμένει 
στο αρχείο της Υπηρεσίας που βεβαίωσε την παράβαση, 
το δεύτερο διαβιβάζεται στον Δημόσιο Κατήγορο του αρ¬ 
μόδιου Πταισματοδικείου, όταν δεν καταβληθεί το προ- 
βλεπόμενο για την παράβαση πρόστιμο και το τρίτο πα¬ 


ραμένει στο Αρχείο της Υπηρεσίας που βεβαίωσε την πα¬ 
ράβαση. Αν για τη βεβαίωση της παράβασης απαιτείται η 
λήψη περισσοτέρων της μιας φωτογραφιών, εκτυπώνο¬ 
νται όλες, σε τρία (3), όμοια αντίγραφα. 

4. Στις περιπτώσεις που η παράβαση διώκεται σε βαθμό 
πλημμελήματος, το αντίτυπο της φωτογραφίας ή των φω- 
τογραφιώνπου προορίζεται για το Δημόσιο Κατήγορο, ε¬ 
πισυνάπτεται στη συνταχθείσα σχετική μήνυση και εφαρ¬ 
μόζονται οι σχετικές διατάξεις του Κ.Π.Δ. 

ΑΡΘΡΟ 5 

ΔΙΑΔΙΚΑΣΙΕΣ ΚΑΙ ΠΟΙΝΕΣ 

Γ ια κάθε παράβαση εφαρμόζονται οι προβλεπόμενες α¬ 
πό τον ισχύοντα ΚΟΚ διαδικασίες και επιβάλλονται οι σχε¬ 
τικές ποινικές και διοικητικές κυρώσεις, ως εάν ο παρα¬ 
βάτης κατελήφθη, "επ’ αυτοφώρω". 

ΑΡΘΡΟ 6 
ΔΙΑΚΙΝΗΣΗ 

Τα μέσα καταγραφής των παραβάσεων (βιντεοκασέτες, 
δισκέτες κ.λ.π.) παραλαμβάνονταιγια εκτύπωση, ανάλογα 
με την παρουσιαζόμενη συχνότητα και τις δυνατότητες 
της φωτογραφικής μηχανής ή συσκευής νΐϋΕΟ και ενπά- 
ση περιπτώσει τουλάχιστον μια φορά την εβδομάδα. 

ΑΡΘΡΟ 7 

ΕΠΙΔΟΣΗ ΚΛΗΣΕΩΝ. 

Κάθε έκθεση παράβασης που βεβαιώνεται στα πλαίσια 
του παρόντος Π.Δ. επιδίδεται στον παραβάτη από το Α¬ 
στυνομικό Τ μήματου τόπου της μόνιμης κατοικίας του, με 
αποδεικτικό επίδοσης το οποίο επιστρέφεται στην απο- 
στέλλουσα Υπηρεσία, προκειμένου, στην περίπτωση που 
δεν καταβληθεί το πρόστιμο, να υποβληθεί στον αρμόδιο 
Δημόσιο Κατήγορο ή σε πλημμελήματικές παραβάσεις 
στον αρμόδιο Εισαγγελέα. 

ΑΡΘΡΟ 8 

ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ 

Για την προστασία δεδομένων προσωπικού χαρακτήρα 
εφαρμόζονται οι διατάξεις του Ν. 2472/1997 (Α'50). 

ΑΡΘΡΟ 9 

ΒΑΣΙΚΕΣ ΤΕΧΝΙΚΕΣ ΠΡΟΔΙΑΓΡΑΦΕΣ 

1. Οι ηλεκτρονικές τεχνικές συσκευές διαπίστωσης, κα¬ 
ταγραφής και βεβαίωσης των παραβάσεων του Κ.Ο.Κ. α¬ 
ποτελούνται κατά κανόνα ανάλογα με τη συγκεκριμένη 
για κάθε περίπτωση μελέτη και από τις ακόλουθες βασι¬ 
κές μονάδες: 

α. Τη μονάδα των αισθητηρίων με τα οποία γίνεται η α¬ 
νίχνευση του στοιχείου ή των στοιχείων εκείνων που, με 
βάση τη μελέτη του συστήματος, είναι απαραίτητα για να 
μπορεί να διαπιστωθεί η πραγματοποίηση της συγκεκρι¬ 
μένης παράβασης. 

β. Τη μονάδα επεξεργασίας των στοιχείων που συλλέ- 
γονται από τη μονάδα των αισθητηρίων, ώστε να διαπι¬ 
στωθεί αν συντελέσθηκε η παράβαση. 

γ. Τη μονάδα καταγραφής του στοιχείου ή των στοιχεί¬ 
ων εκείνων που θα αποδεικνύουντην παράβαση, αν αυτή 
συντελεσθεί. 

δ. Τη μονάδα παραγωγής των αποδεικτικών στοιχείων 
που βεβαιώνουν τη πραγματοποίηση της παράβασης. 

Οι συσκευές που χρησιμοποιούνται πρέπει να έχουν α¬ 
παραίτητα τις προβλεπόμενες εγκρίσεις τύπου ή κυκλο¬ 
φορίας απάτη Διεύθυνση Τεχνικής και Ελέγχου Επικοινω¬ 
νιών του Υπουργείου Μεταφορών και Επικοινωνιών. Οι εν 

λόγω εγκρίσεις καλύπτουν τις απαιτήσεις ως προς τις τε¬ 
χνικές προδιαγραφές που πρέπει να πληρούν οι συσκευ¬ 
ές αυτές. Προκειμένου να χρησιμοποιηθούν οι συσκευές 
αυτές πρέπει να πληρούν και τις απαιτήσεις ως προς τις 
συχνότητες λειτουργίας, ώστε οι συχνότητες αυτές να εί¬ 
ναι σύμφωνες με τις διατάξεις του Εθνικού Κανονισμού 
Κατανομής Ζωνών Συχνοτήτων (Ε.Κ.Κ.Ζ.Σ.). 

2. Η μονάδα παραγωγής των αποδεικτικών στοιχείων 
που βεβαιώνουν τη πραγματοποίηση της παράβασης πε¬ 
ριλαμβάνει συσκευές που διακρίνονται: 

α. Σε συσκευές με φωτογραφικό σύστημα (στιγμιαίας ή 
μη εμφανίσεως). 

β. Σε συσκευές με σύστημα μαγνητοσκόπησης (Ν/ΙΟΕΟ). 

γ. Σε συσκευές που λειτουργούν με άλλο αξιόπιστο επι¬ 
στημονικό τρόπο. 

3. Οι βασικές τεχνικές προδιαγραφές των συσκευών 
της μονάδας παραγωγής των αποδεικτικών στοιχείων εί¬ 
ναι οι παρακάτω: 

Μαγνητοσκόπηση ή φωτογράφηση με δυνατότητα α¬ 
ποτύπωσης ή λήψης μιάς (1) τουλάχιστον φωτογραφίας 
ανά δευτερόλεπτο και λειτουργίας των, τόσο την ημέρα 
όσο και τη νύχτα, με δυνατότητα καταγραφής των στοι¬ 
χείων που αναφέρονται ανωτέρω στο άρθρο 4, παρ. 1. 

4. Οι αναλυτικές τεχνικές προδιαγραφές των ανωτέρω 
συστημάτων συμπεριλαμβανομένων και των αναγκαίων 
συσκευών, θα καθορίζονται από την Υπηρεσία ή το Νομι¬ 
κό Πρόσωπο ή Ο.Τ.Α. που είναι αρμόδιοι για την προμή¬ 
θεια του συστήματος, λαμβάνοντας υπόψη και τα στοι¬ 
χεία της σχετικής μελέτης. 

5. Κάθε συσκευή θα πρέπει απαραίτητα να φέρει τη σή¬ 
μανση ΟΕ κατά τα οριζόμενα στις κοινές αποφάσεις 
94649/8682/93 (Β’ 688/94) και 16717/5052/94 (Β’ 992/94) 
των Υπουργών Εθνικής Οικονομίας, Οικονομικών, Βιομη¬ 
χανίας Έρευνας και Τεχνολογίας και Μεταφορών και Επι¬ 
κοινωνιών. 

6. Ενδεικτικά καταγράφονται τα ακόλουθα συστήματα 
καταγραφής παραβάσεων: 

α. Σύστημα καταγραφής της ταχύτητας των οδικών ο¬ 
χημάτων. 

β. Συστήματα που χρησιμοποιούν συσκευές καταγρα¬ 
φής της παραβίασης ερυθρού σηματοδότη. 

γ. Συστήματα ελέγχου εισερχομένων αυτοκινήτων σε 
πεζόδρομο, σε δακτύλιο ή εμπορικό τρίγωνο πόλης. 

δ. Συστήματα βεβαίωσης παραβάσεων στις Λεωφορει- 
ολωρίδες ή Λεωφορειοδρόμους. 

ε. Συστήματα βεβαίωσης παραβάσεων στους σταθ¬ 
μούς διοδίων. 

στ. Κάθε άλλο σύστημα καταγραφής και βεβαίωσης πα¬ 
ραβάσεων του ΚΟΚ. 

ΑΡΘΡΟ 10 

ΧΡΟΝΟΣ ΔΙΑΤΗΡΗΣΗΣ 

Οι φωτογραφίες και τα ειδικά αρχεία διατηρούνται σε 
ψηφιακή μορφή στο Αρχείο της Υπηρεσίας, που βεβαιώ¬ 
νει την παράβαση για ανώτατο χρονικό διάστημα έξι (6) ε¬ 
τών εφόσον αποτελούν πταισματικές παραβάσεις στις ο¬ 
ποίες εφαρμόζεται η υπ’ αριθμ. 69120/1105/99 (Β' 1675) 
Κοινή Υπουργική Απόφαση "Σύστημα Ελέγχου Συμπερι¬ 
φοράς Οδηγών Μηχανοκινήτων Οχημάτων". 

Γιατις υπόλοιπες παραβάσεις διατηρούνται για ανώτα¬ 
το χρονικό διάστημα δύο (2) ετών και για τις πλημμελη- 
ματικές παραβάσεις για διάστημα οκτώ (8) ετών. 


ΑΡΘΡΟ 11 
ΠΟΙΝΕΣ 

1. Σαν πινακίδα σήμανσης του χώρου που είναι εγκατε¬ 
στημένα και λειτουργούν τα τεχνικά μέσα του παρόντος 
διατάγματος καθιερώνεταιη πινακίδατου παραρτήματος 
που συνοδεύει το διάταγμα αυτό. Στη πινακίδα αυτή το¬ 
ποθετείται καιτο εξής γραπτό κείμενο: «ΠΡΟΣΟΧΗ ΟΙ ΠΑ¬ 
ΡΑΒΑΣΕΙΣ ΤΟΥ ΚΟΚ ΕΛΕΓΧΟΝΤΑΙ ΜΕ ΤΕΧΝΙΚΑ ΜΕΣΑ». 

2. Σε περίπτωση πρόκλησης ζημιάς σε οποιαδήποτε συ¬ 
σκευή που προβλέπεται από τις διατάξεις του παρόντος, 
εφαρμόζονται οι διατάξεις που ισχύουν για περιπτώσεις 
καταστροφής, παραποίησης, μετάθεσης, αλλοίωσης και 
γενικά η με οποιονδήποτε τρόπο επενέργεια στους σημα¬ 
τοδότες καιτο σύστημα στήριξής τους καθώς και στις συ¬ 
σκευές ρύθμισης ή μέτρησης της κυκλοφορίας. 

ΠΑΡΑΡΤΗΜΑ 

ΠΡΟΣΟΧΗ ΟΙ ΠΑΡΑΒΑΣΕΙΣ ΤΟΥ ΚΟΚ 
ΕΛΕΓΧΟΝΤΑΙ ΜΕ ΤΕΧΝΙΚΑ ΜΕΣΑ 

Στον Υπουργό Μεταφορών και Επικοινωνιών αναθέτου¬ 
με την δημοσίευση και εκτέλεση του παρόντος. 

Αθήνα, 24 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΗΜΟΣΙΑΣ ΤΑΞΗΣ 

ΚΩΝ/ΝΟΣ ΛΑΛΙΩΤΗΣ Μ. ΧΡΥΣΟΧΟΪΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο 177/25.6.2001 Προεδρικό Διάταγμα με θέμα "Μετα¬ 
φορά αρμοδιοτήτων του Λιμενικού Ταμείου Κεφαλληνίας 
στους Δήμους Αργοστολιού, Ερίσου, Ιθάκης, Λειβαθούς, 
Πολικής, Πυλαρέων και Σάμης" που δημοσιεύτηκε στο 
ΦΕΚ 185/14.8.2001/τ. Α', διορθώνεται η δεύτερη παρά¬ 
γραφος του άρθρου μόνου ως εξής: 

Στη σελίδα 2312, στην πρώτη στήλη, στην παράγραφο 
2 του άρθρου μόνου διορθώνεται το εσφαλμένο «2. Η ε¬ 
φαρμογή του παρόντος αρχίζει από το διορισμό των με¬ 
λών του Διοικητικού Συμβουλίου του συνιστάμενου Δη¬ 
μοτικού Λιμενικού Ταμείου Αιδηψού», στο ορθό «2. Η ε¬ 
φαρμογή του παρόντος αρχίζει από το διορισμό, των 
μελώντου Διοικητικού Συμβουλίου του συνιστώμενου Δη¬ 
μοτικού Λιμενικού Ταμείου Κεφαλληνίας - Ιθάκης». 

(Από το Υπουργείο Εσωτ., Δημ. Δ/σης και Αποκ/σης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








